2001/389/EY: Komission päätös, tehty 18 päivänä toukokuuta 2001, tietyistä suu- ja sorkkataudin vastaisista suojatoimenpiteistä Alankomaissa tehdyn päätöksen 2001/223/EY muuttamisesta kuudennen kerran (ETA:n kannalta merkityksellinen teksti) (tiedoksiannettu numerolla K(2001) 1478)



Virallinen lehti nro L 137 , 19/05/2001 s. 0036 - 0037



Komission päätös, tehty 18 päivänä toukokuuta 2001, tietyistä suu- ja sorkkataudin vastaisista suojatoimenpiteistä Alankomaissa tehdyn päätöksen 2001/223/EY muuttamisesta kuudennen kerran (tiedoksiannettu numerolla K(2001) 1478) (ETA:n kannalta merkityksellinen teksti) (2001/389/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan, sekä katsoo seuraavaa: (1) Saatuaan tiedon suu- ja sorkkataudin esiintymisestä Alankomaissa komissio teki tietyistä suu- ja sorkkataudin vastaisista suojatoimenpiteistä Alankomaissa päätöksen 2001/223/EY(4), sellaisena kuin se on viimeksi muutettuna päätöksellä 2001/364/EY(5). (2) Suu- ja sorkkatautitilanne Alankomaiden eräissä osissa voi vaarantaa Alankomaiden alueen muissa osissa ja muissa jäsenvaltioissa sijaitsevat karjat elävien sorkkaeläinten ja eräiden niistä saatavien tuotteiden markkinoille saattamisen ja kaupan vuoksi. Viimeisimmästä tautitapauksesta ilmoitettiin kuitenkin 21 päivänä huhtikuuta 2001. (3) Tautitilanteen kehityksen vuoksi on aiheellista tarkistaa aluejakoa uudelleen ja säätää liitteessä I luetelluilta tautivapailta alueilta tulevien eläinten teurastamisesta nimetyissä teurastamoissa. (4) Alankomaat ilmoitti pysyvän eläinlääkintäkomitean 15 päivänä toukokuuta 2001 pidetyssä kokouksessa päätöstä 2001/223/EY koskeneiden ehdotettujen muutosten osalta seuraavaa: - Liikennettä liitteessä I luetelluilta alueilta liitteessä II luetelluille alueille sekä muille Alankomaiden alueille valvotaan jatkuvasti taudille alttiiden elävien eläinten siirtämisen estämiseksi. - Yhteisön sisäiseen kauppaan ja vientiin tarkoitettu liha pidetään täysin erillään päätöksessä 2001/305/EY säädetyllä terveysmerkinnällä varustetusta lihasta, ja se tulee laitoksista, joissa ei ole lainkaan päätöksessä 2001/305/EY säädetyllä terveysmerkinnällä varustettua lihaa. (5) Tilannetta tarkastellaan uudelleen pysyvän eläinlääkintäkomitean kokouksessa, joka on tarkoitus pitää 29 päivänä toukokuuta 2001, ja toimenpiteitä mukautetaan tarvittaessa. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2001/223/EY seuraavasti: 1) Korvataan 2 artiklan 2 kohdan b alakohta seuraavasti: "b) muualla kuin liitteessä I luetelluilla alueilla kasvatetuista eläimistä saatuun tuoreeseen lihaan, joka on kuljetettu 1 artiklan 1 kohdan säännöksistä poiketen virallisessa valvonnassa sinetöidyssä kuljetusvälineessä suoraan toimivaltaisten viranomaisten nimeämään teurastamoon, joka sijaitsee liitteessä I luetellulla alueella suojelualueen ulkopuolella, välitöntä teurastusta varten seuraavin edellytyksin: - kaikessa tällaisessa tuoreessa lihassa on neuvoston direktiivin 64/433/ETY, sellaisena kuin se on viimeksi muutettuna direktiivillä 95/23/EY, liitteessä I olevan XI luvun mukainen terveysmerkintä, - teurastamo on eläinlääkärin tarkassa valvonnassa, ja se ei tuota lihaa e alakohdan säännösten mukaisesti, - tuore liha voidaan tunnistaa selkeästi ja se pidetään kuljetuksen ja varastoinnin aikana erillään lihasta, jota ei ole tarkoitettu lähetettäväksi liitteessä I mainittujen alueiden ulkopuolelle tai joka täyttää e alakohdassa vahvistetut vaatimukset, - toimivaltainen eläinlääkintäviranomainen valvoo edellä lueteltujen edellytysten noudattamista eläinlääkintäalan keskusviranomaisten alaisuudessa, jotka toimittavat muille jäsenvaltioille ja komissiolle luettelon tämän päätöksen säännösten mukaisesti hyväksytyistä laitoksista." 2) Korvataan 12 a artikla seuraavasti: " 12 a artikla 1. Alankomaiden on varmistettava, että suu- ja sorkkataudille alttiiden elävien eläinten lähettäminen muilta kuin liitteissä I ja II luetelluilta Alankomaiden alueilta muihin jäsenvaltioihin on kielletty. 2. Poiketen siitä, mitä 1 kohdassa säädetään, ja rajoittamatta sitä, mitä päätöksessä 2001/327/EY säädetään, lähtöpaikan toimivaltaiset viranomaiset voivat sallia elävien nautojen ja sikojen siirtämisen yhdeltä liitteissä I ja II lueteltujen alueiden ulkopuolella sijaitsevalta tilalta suoraan toisessa jäsenvaltiossa sijaitsevaan teurastamoon välitöntä teurastusta varten, jos tästä tehdään ilmoitus määräpaikan ja kaikkien kauttakulkujäsenvaltioiden eläinlääkintäalan keskusviranomaisille." 3) Liitteessä II olevat ilmaisut "- Noord-Hollandin ja Drenthen maakunnat, - Zuid-Hollandin maakunnassa Merwede-Maas-Hollands Diep-Haringvliet -joista pohjoiseen sijaitsevat alueet, - Frieslandin maakunta liitteessä I lueteltuja kyseisen maakunnan alueita lukuun ottamatta, - Overijsselin maakunta liitteessä I lueteltuja kyseisen maakunnan alueita lukuun ottamatta, - Utrechtin maakunta liitteessä I lueteltuja kyseisen maakunnan alueita lukuun ottamatta, - Flevolandin maakunta liitteessä I lueteltuja kyseisen maakunnan alueita lukuun ottamatta, - Groningenin maakunta liitteessä I lueteltuja kyseisen maakunnan alueita lukuun ottamatta, - Gelderlandin maakunnassa Rijn-Waal-Merwede -joista pohjoiseen Saksan rajan ja Zuid-Hollandin maakunnan rajan välillä sijaitsevat alueet liitteessä I lueteltuja kyseisen maakunnan alueita lukuun ottamatta" , korvataan ilmaisuilla "- Drenthen maakunta, - Frieslandin ja Groningenin maakunnat liitteessä I lueteltuja kyseisten maakuntien alueita lukuun ottamatta, - Overijsselin ja Flevolandin maakunnat liitteessä I lueteltuja kyseisten maakuntien alueita lukuun ottamatta, - Utrechtin maakunta valtatiestä A 27 itään liitteessä I lueteltuja kyseisen maakunnan alueita lukuun ottamatta, - Gelderlandin maakunnassa Rijn-Waal-Merwede -joista pohjoiseen Saksan rajan ja Zuid-Hollandin maakunnan rajan välillä sijaitsevat alueet liitteessä I lueteltuja kyseisen maakunnan alueita lukuun ottamatta". 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä toukokuuta 2001. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13. (4) EYVL L 82, 22.3.2001, s. 29. (5) EYVL L 129, 11.5.2001, s. 47.